Senorelaj strigoj

Senorelaj strigoj aŭ ordinaraj strigoj (Strix) estas genro de strigoformaj birdoj el la familio Strigedoj, kiu enhavas proksime 133 diversajn speciojn de strigoj. Ankaŭ estas konataj kelkaj formortintaj strigospecioj. Laŭ grandeco ili povas varii inter pasero (14 cm) kaj aglo (75 cm). Ili estas rabobirdoj kun tre mola lanuga plumaro, kiu ebligas sensonan flugadon, havas grandan rondan kapon kun antaŭendirektitaj okuloj kiel primatoj, do ankaŭ kiel homoj. Perfekte ekipitaj ili estas por ĉasado per kurba beko kaj akraj ungegoj, kiuj estas meteblaj du kontraŭ du.

Fakte la vorto "strigo" povas esti uzata laŭ diversaj signifoj. El la plej ampleksa kiel sinonimo de Strigoformaj birdoj, ĉar ankaŭ la alia familio de tiuj birdoj, nome Titonedoj aŭ Turstrigoj, ricevas tiun saman nomon strigo, kvankam kun aldono de radiko tur-. Duarange la specioj de la genroj de la familio Strigedoj, kie situas la genro Strix. Kaj triarange la specioj de tiu laste menciita genro Strix, kie oni distingas ĉirkaŭ 22 speciojn.

Tiuj estas mezgrandaj ĝis grandaj, fortike konstruitaj, potencaj strigoj. Ili ne havas oreltufojn kaj plej multaj estas tre noktulaj arbaraj birdoj. Plej multaj predas malgrandajn mamulojn, birdoj kaj reptiliojn. La plej multaj strigoj en la genro Strix povas esti distingitaj de aliaj genroj de strigoj per sia huadanta voĉo kaj manko de videblaj oreloj.

Taksonomio
La genron Strix enkondukis la sveda natursciencisto Carl Linnaeus en 1758 en la 10a eldono de sia verko Systema Naturae. La tipa specio estas la Arbarstrigo. La genronomo estas Latina vorto kun la signifo "strigo".

Kelkaj Neotropisaj specioj estis iam klasitaj en aparta genro, Ciccaba, kiu finfine estis enmetita ĉi tien surbaze de la enmeto de ĝia tipa specio, Nigrabenda strigo, Strix huhula.

Specioj
La konataj specioj de la genro Strix estas jenaj:
 Makula arbarstrigo, Strix seloputo
 Okulmakula arbarstrigo, Strix ocellata
 Bruna arbarstrigo, Strix leptogrammica
 Arbarstrigo, Strix aluco
 Magreba strigo, Strix mauritanica
 Himalaja strigo, Strix nivicolum
 Dezerta strigo, Strix hadorami 
 Omana strigo, Strix butleri
 Okcidenta strigo, Strix occidentalis
 Varia strigo, Strix varia
 Cindra strigo, Strix sartorii
 Flaveca strigo, Strix fulvescens
 Rustostria strigo, Strix hylophila
 Ĉakoa strigo, Strix chacoensis
 Rufpieda strigo, Strix rufipes
 Urala strigo, Strix uralensis
 Lapona strigo, Strix nebulosa
 Afrika arbarstrigo, Strix woodfordii
 Makula strigo, Strix virgata
 Nigrablanka strigo, Strix nigrolineata
 Nigrabenda strigo, Strix huhula
 Rufbenda strigo, Strix albitarsis

 Bildaro 

 Notoj 

Kategorio:Strigedoj